cyanic-selkie/wikianc huggingface dataset:
Neatkarīgā Albānija
Neatkarīgā Albānija ir apzīmējums, kas attiecas uz Albāniju laika posmā no tā neatkarības pasludināšanas no Osmaņu impērijas līdz tās pilnai starptautiskai atzīšanai. 1912. gada 28. novembrī Vļorā (tobrīd Osmaņu impērijā, mūsdienās Albānijā) tika deklarēta parlamentāra valsts. Tajā pašā dienā tika izveidota asambleja, bet pirmā Albānijas valdība un senāts tika izveidota 1912. gada 4. decembrī.
Nosaukums
Albānijas neatkarības deklarācijā lietotais nosaukums bija Shqipëria. To apzīmē arī kā "neatkarīgo Albāniju" (sq), "Albānijas valsti" (sq) vai "neatkarīgo Albānijas valsti" (sq).
Kulma (zeme)
Kulma bija senprūšu zeme Vislas labajā krastā tagadējās Kujāvijas-Pomožes vojevodistes teritorijā. Atradās Kujāvijas un Mazovijas pierobežā, starp Pamedes zemi ziemeļos, Lubavas zemi austrumos un Pomerelijas zemi rietumos.
Prūsijas krusta karu laikā Kulmas zeme kļuva par vienu no krustnešu galvenajiem atbalsta punktiem Senās Prūsijas kolonizēšanai.
Derdziņi
Derdziņi ir ciems Vīksnas pagastā, Balvu novadā. Atrodas 226 km attālumā no Rīgas.
Kulma (zeme)
Vēsture
Nosaukums cēlies no vārda holme ("sala, pakalns"). Pirmo reizi pieminēta 1065. gadā poļu kņaza Boļeslava izdotā Mogilno benediktiešu klostera dibināšanas dokumentā. Vēlāk to pakļāva Mazovijas kņazi, bet 13. gadsimta sākumā tā atradās prūšu pakļautībā. Prūsijas krusta karu sākumā 1217. gadā Romas pāvests Honorijs III izdeva krusta kara bullu pret prūšiem, bet 1225. gadā Mazovijas hercogs Konrāds un Prūsijas bīskaps Kristiāns nolīga 15 vācu bruņiniekus Dobrinas ordeņa Kulmas zemes iekarošanai. Savukārt Svētās Romas impērijas ķeizars Frīdrihs II 1226. gadā izdeva Rimini Zelta bullu, kas apstiprināja Mazovijas Konrāda solītās zemes Kulmā Vācu ordenim, kā arī tiesības uz visām vēlāk iekarotajām prūšu zemēm. 1230. gadā Vācu ordenis iekaroja Nesavas, 1231. gadā Tornas un 1232. gadā Kulmas pili. Uz Pamedes zemes robežas ordenis 1234. gadā uzcēla Rēdenes un Graudencas pilis.
Pēc Kulmas zemes iekarošanas tā nokļuva 1243. gadā dibinātās Kulmas bīskapijas sastāvā, kas pakļāvās Rīgas arhibīskapiem. Vēlāk par Kulmas bīskapu rezidenci kļuva Lubavas pils. Pēteris no Duisburgas 1326. gadā pieminējis apvienoto Kulmas un Lubavas zemi (terra Culmensis et Lubavia). 1277. gadā Sudāvas Skomanta vadībā 4000 lietuviešu un prūšu karavīru iebruka Kulmas zemē.
Harvey Birdman: Attorney at Law
Harvey Birdman: Attorney at Law ir Ace Attorney piedzīvojuma spēļu sērijas datorspēle, ko izstrādājis High Voltage Software un izdevis Capcom of America, PlayStation 2, PlayStation Portable un Wii konsolēm. Filma balstīta uz tāda paša nosaukuma animācijas seriālu. Spēle izdota tikai ASV teritorijā.
Kulma (zeme)
Vēsture
Pēc Trīspadsmitgadu kara beigām 1466. gadā Kulmas zeme tika iekļauta poļu Karaļa Prūsijas Kulmas vaivadijas sastāvā. Pēc 1772. gada Polijas dalīšanas Kulmas zeme nokļuva Prūsijas sastāvā kā daļa no Rietumprūsijas provinces (1816), vēlāk Prūsijas provinces (Provinz Preußen, 1824—1878).
Pēc Pirmā pasaules kara, pamatojoties uz Versaļas līguma noteikumiem, iekļāvas atjaunotajā Polijas valstī kā daļa no t.s. "Poļu koridora".
Ludvigs Engelss
Ludvigs Engelss (de; Diseldorfa —  Sanpaulu) bija Vācijas un Brazīlijas šahists.
Biogrāfija
1930. gados bijis viens no Vācijas vadošajiem šahistiem. 1929. gadā uzvarējis šaha turnīrā Dīsburgā. 1930. gadā dalījis pirmo vietu šaha turnīrā Diseldorfā. Lielāko panākumu izcīnījis 1936. gada starptautiskajā šaha turnīrā Drēzdenē, kad palicis otrais aiz Pasaules eksčempiona šahā Aleksandra Aļehina, uzvarot to savstarpējā partijā, un apsteidzis veselu virkni pazīstamu šahistu: Gēzu Maroci, Gideonu Štālbergu, Jefimu Bogoļubovu un Paulu Keresu.
Pārstāvējis Vācijas komandu lielākajos komandu šaha turnīros:
Sākoties Otrajam pasaules karam kopā ar Vācijas komandu atradies Pasaules šaha olimpiādē Buenosairesā. Lai gan Vācijas komanda uzvarēja olimpiādē komandu vērtējumā, neviens no tās dalībniekiem neatgriezās kara pārņemtajā Eiropā. Arī Engelss palicis Argentīnā, taču atšķirībā no saviem komandas biedriem drīz vien pārcēlies dzīvot uz Brazīliju.
Brazīlijā regulāri piedalījies dažādos šaha turnīros, tajā skaitā arī divos Pasaules šaha čempiona izcīņas cikla Dienvidamerikas zonas turnīros (1957, 1960), taču savus pirmskara rezultātus vairs nav atkārtojis. Līdz mūža beigām strādājis par šaha treneri Sanpaulu šaha klubā (pt).
Globālais miera indekss
Globālais miera indekss (Global Peace Index) ir mēģinājums izmērīt valstu un reģionu relatīvo mierīgumu. Šo indeksu veido starptautiskā organizācija Ekonomikas un miera institūts (Institute for Economics and Peace). Reitings pirmoreiz tika izstrādāts un publicēts 2007. gadā. Tiek atjaunots reizi gadā. Pašlaik reitingā ir iekļautas 162 valstis, pirmajā gadā sarakstā bija iekļauta 121 valsts. Katru gadu reitinga sastādīšanas metodoloģija atšķiras. Tiek ņemti vērā 22 faktori, ar ko tiek raksturoti valsts nacionālie un starptautiskie konflikti, sociālā drošība, militarizācija. Valstis tiek sarindotas, sākot ar mierīgāko valsti (mazākais indekss).
The Discovery
The Discovery ir 2017. gada romantiska zinātniskās fantastikas filma, kuras režisors un viens no scenārija autoriem ir Čārlijs Makdauels. Galvenās lomas filmā atveido Džeisons Sīgels, Džese Plemonss, Rūnija Mara, Railija Kafa un Roberts Redfords. Filmas pirmizrāde notika Sandensas kinofestivālā.
Divus gadus pēc tam, kad Tomass Hārbors zinātniski pierāda, ka eksistē dzīve pēc nāves, viņa dēls Vills cenšas palīdzēt jaunai sievietei Ailai atbrīvoties no viņas tumšās pagātnes rēgiem.
Zaikovščina
Zaikovščina ir ciems Preiļu novada Aglonas pagastā. Izvietojies pagasta centrālajā daļā 30 km no novada centra Preiļiem, 2 km no pagasta centra Aglonas un 236 km no Rīgas.
Apdzīvotā vieta izvietojusies pie autoceļa P62.
Pirms 2009. gadā noslēgtās administratīvi teritoriālās reformas atradās Preiļu rajonā.
Spēles gūstekņi
"Spēles gūstekņi" (en) ir 2016. gada ASV trillera filma, kuras režisors ir Henrijs Džusts un Eriels Šulmans. Filmā galvenās lomas atveido Emma Robertsa, Deivs Franko un Džuljeta Lūisa. Filma balstīta uz 2012. gada Džīnas Raianas romānu ar tādu pašu nosaukumu.
Filma stāsta par tiešsaistes spēli Nerve, kas pārbauda spēlētāju drosmi, liekot tiem pildīt skatītāju dotos izaicinājumus.
Filmas "Spēles gūstekņi" pirmizrāde notika un to izplatīja Lionsgate. Filma saņēma pozitīvas kritiķu atsauksmes par filmas tempu un aktieru sadarbību. Tā nopelnīja vairāk nekā 85 miljonus ASV dolāru pie 19 miljonu budžeta.
Augstienes Dievmātes kapela
Augstienes Dievmātes kapela jeb Notrdamdio kapela (fr) ir 1955. gadā celta Romas katoļu kapela, kas atrodas Francijas ziemeļaustrumos, Augšsonas departamentā. Tas ir viens no franču-šveiciešu arhitekta Lekorbizjē pazīstamākajiem darbiem. 2016. gadā kā viena no 17 vietām trijos kontinentos, kas tika iekļauta UNESCO Pasaules mantojuma objektā Lekorbizjē arhitektūras mantojums.
Rūgtais mēness
"Rūgtais mēness" (en) ir 1992. gada Francijas un Apvienotās Karalistes romantiska trillera filma, kuras režisors ir Romans Polaņskis. Filmā galvenās lomas atveido Hjū Grānts, Kristīna Skota Tomasa, Pīters Kojots un Emanuela Senjē. Filma balstīta uz franču rakstnieka Paskāla Bruknera romānu Lunes de fiel.
Filmas "Rūgtais mēness" pirmizrāde notika. Filma bija finansiāli neveiksmīga un saņēma pretrunīgas kritiķu atsauksmes. Filmai mūziku sarakstījis Vangelis.
Jūras tiesību konvencija
Apvienoto Nāciju Organizācijas Jūras tiesību konvencija (UNCLOS) ir starptautiska vienošanās par teritoriālajiem ūdeņiem un robežām, par miermīlīgu caurbraukšanu pa šiem teritoriālajiem ūdeņiem, par pieguļošo zonu, par starptautisku kuģošanu pa jūras šaurumiem, par ekskluzīvajām ekonomiskajām zonām, par valstu tiesībām uz kontinentālajiem šelfiem, kā arī par kuģošanu atklātā jūrā.
1956. gadā notika pirmā ANO jūras tiesību konference. 1960. gadā norisinājās otrā jūras tiesību konference. Turpmākajos gados tika strādāts pie Jūras tiesību konvencijas izveides. Konvencija parakstīšanai tika atvērta 1982. gada decembrī. Tā stājās spēkā 1994. gadā, kad to bija jau parakstījušas 60 valstis. Pašlaik šai konvencijai ir pievienojušas 167 valstis un Eiropas Savienība.
International Docking Adapter
International Docking Adapter (IDA) ir kosmosa kuģu saslēgšanās sistēmas adapters. Tas veidots kā pāreja starp APAS-95 sistēmu un NASA Docking System (NDS) / International Docking System Standard (IDSS). Trīs IDA ir uzstādīti Starptautiskajā kosmosa stacijā.
Uzbūve
IDA ir gredzena formas struktūra 110 cm augstumā un 240 cm ārējā diametrā ar masu 526 kg. Tam vienā galā ir APAS-95 sistēmas saslēgšanās mezgls, bet otrā galā — NASA Docking System mezgls. IDA paredzēts pievienot stacijā esošajiem Pressurized Mating Adapter (PMA-2 un PMA-3), kuriem ir APAS-95 sistēma.
Adapteri SKS tika nogādāti kravas kuģu Dragon nehermētiskajā kravas nodalījumā.
IDA-1
IDA-1 tika palaists 2015. gada 28. jūnijā ar kravas kuģi Dragon SpaceX CRS-7. Nesējraķete cieta avāriju, un IDA-1 tika zaudēts.
IDA-2
IDA-2 kosmosā tika palaists ar kravas kuģi Dragon SpaceX CRS-9. Kravas kuģis SKS sasniedza 20. jūlijā. 17. augustā aptuveni 23:15 UTC ar manipulatora Canadarm2 galā esošo Dextre satvēra nehermētiskā kravas sekcijā atrodošos IDA-2. 18. augustā 01:20 UTC tas tika atvienots no Dragon un 06:45 adapters bija pārvietots 1 metra attālumā no PMA-2, kas agrāk kalpoja kā kosmoplānu Space Shuttle saslēgšanās mezgls. 19. augustā 10:16 UTC IDA-2 tika pārvietots, līdz saskārās ar PMA-2. Savienošanas darbus veica SKS 48. ekspedīcijas dalībnieki Džefrijs Viljamss un Ketlīna Rubinsa iziešanas kosmosā laikā, kas sākās 19. augustā 12:04. Viņi adapterim pievienoja kabeļus un to pie PMA-2 pievienoja necieši. 13:16 UTC Dextre atlaida IDA-2, un 14:40 IDA-2 bija saslēgts cieši. Tad kosmonauti noņēma pārklāju un pabeidza kabeļu savienošanu.
IDA-3
IDA-3 tika izgatavots, lai aizstātu zaudēto IDA-1. To stacijā sākotnēji bija plānots nogādāt 2018. gadā ar kravas kuģi SpaceX CRS-14. Vēlāk tā palaišana tika pārcelta uz 2019. gadu.
IDA-3 kosmosā tika palaists ar kravas kuģi Dragon SpaceX CRS-18. Kravas kuģis SKS sasniedza 27. jūlijā. Tas 21. augustā tika pievienots pie Harmony moduļa piestiprinātā adaptera PMA-3, kur sākotnēji bija paredzēts izvietot IDA-1.
Riga Airlines
Riga Airlines jeb RiAir (RIAIR) bija SIA "Rīgas gaisa līnijas" piederoša lidsabiedrība, kuras bāzes lidosta bija Rīgas starptautiskā lidosta.
Aviokompānija bija dibināta 1994. gada decembrī, un sākotnēji tā veica regulārus lidojumus no Rīgas uz Oslo un Amsterdamu trīs reizes nedēļā, vēlāk uz Maskavas, Londonas un Parīzes lidostām. Lidojumiem tā izmantoja no Krievijas aviokompānijas "Transaero" nomātās Boeing 737-236/Adv lidmašīnas. 1996. gadā RiAir pakalpojumus izmantoja 68 000 pasažieru, no kuriem lielu daļu veidoja tranzītpasažieri. No 1997. gada septembra aptuveni 30% akciju piederēja Krievijas aviokompānijai "Transaero".
Reinharts
Reinharts var būt:
Ņujorkas bandas
"Ņujorkas bandas" (en) ir 2002. gada ASV drāma, kuras režisors ir Mārtins Skorsēze. Galvenās lomas atveido Leonardo Di Kaprio, Denjels Dejs-Lūiss, Kemerone Diasa, Džims Brodbents, Džons Reilijs, Henrijs Tomass un Brendans Glīsons. Filmas pirmizrāde notika. Filmas sižets notiek 1863. gadā, kad Amsterdams Valons atgriežas Ņujorkā, lai atriebtos sava tēva slepkavam.
Filma tika nominēta vairākām balvām, tai skaitā desmit Amerikas Kinoakadēmijas balvām: "Labākā filma", "Labākais režisors", "Labākais aktieris galvenajā lomā", "Labākais oriģinālscenārijs", "Labākā dziesma", "Labākā skaņa", "Labākā montāža", "Labākais operatora darbs", "Labākais mākslinieka darbs", "Labākie kostīmi", taču nesaņēma nevienu no tām.
Šimons Nemecs
Šimons Nemecs (sk, dzimis ) ir Slovākijas hokejists, spēlē aizsarga pozīcijā. Kopš 2019. gada Nemecs pārstāv Slovākijas Ekstralīgas komandu HK Nitra. 2022. gada NHL draftā Nemecu ar kopējo otro numuru izvēlējās Ņūdžersijas "Devils".
Heinrihs Reinharts
Heinrihs Reinharts (de; es; Štetina —  Buenosairesa) bija Vācijas un Argentīnas šahists.
Biogrāfija
1930. gados vairākkārt piedalījies Vācijas šaha čempionātu finālos (1934, 1935, 1937, 1938). Labāko rezultātu sasniedzis 1934. gadā Āhenē, kad Vācijas 27. šaha čempionātā izcīnījis otro vietu aiz Kārļa Karlsa.
Pārstāvējis Vācijas komandu Pasaules šaha olimpiādē 1939. gadā un komandu vērtējumā izcīnījis zelta medaļu. Šīs šaha olimpiādes laikā sākās Otrais pasaules karš un neviens no vācu komandas dalībniekiem neatgriezās kara pārņemtajā Eiropā. Arī Reinharts palicis Argentīnā un nomainījis savu vārdu no Heinrihs uz Enrike.
Līdz mūža beigām turpinājis spēlēt šaha turnīros. Daudzkārtējais Argentīnas šaha čempionātu dalībnieks (1949, 1950, 1951, 1954, 1955, 1956, 1957, 1958, 1960, 1961), kuros lielāko panākumu guvis 1950. gadā, kad finālā dalījis 1.-3. vietu, bet papildu turnīrā palicis trešais. Divas reizes piedalījies arī Pasaules šaha čempiona izcīņas Dienvidamerikas zonas turnīros (1951, 1960).
Hubble (filma)
Hubble ir 2010. gada ASV dokumentālā filma, kuras režisore, kā arī viena no producentēm un scenārija autorēm ir Tonija Maiersa. Filmu ierunājis Leonardo Di Kaprio. Filmas pirmizrāde notika. Filma ir veidota par Space Shuttle misijām, kuru laikā tika atjaunots Hubble kosmosa teleskops.
Vecupe (Abavas pieteka)
Vecupe (arī Abavas vecupe) ir Abavas labā krasta atteka Tukuma novadā.
Arteriālā hipertensija
Arteriālā hipertensija (hyper — ‘augsts’, tensia — ‘spiediens’), kas pazīstams arī kā augsts asinsspiediens, ir ilgstošs medicīnisks stāvoklis, kurā asinsspiediens artērijās ir pastāvīgi paaugstināts virs normas. Augsts asinsspiediens parasti neizraisa simptomus. Tomēr ilgstoši augsts asinsspiediens ir galvenais insulta, koronāro artēriju slimības, sirds mazspējas, priekškambaru fibrilācijas, perifēro artēriju slimības, redzes zuduma, hroniskas nieru slimības un demences riska faktors. Par hipertensiju uzskata spiedienu pastāvīgi, gan periodiski paaugstinātu virs 140/90 mmHg.
Santjago de Veragvasa
Santjago de Veragvasa (es; ) ir pilsēta Panamas centrālajā daļā, Veragvasas provinces administratīvais centrs. Tā atrodas pie Panamerikas automaģistrāles.
Arteriālā hipertensija
Augsts asinsspiediens tiek klasificēts kā primārā (esenciālā) hipertensija vai sekundārā hipertensija. Apmēram 90–95% gadījumu ir primāri, kas definēti kā paaugstināts asinsspiediens nespecifiska dzīvesveida un ģenētisku faktoru dēļ. Dzīvesveida faktori, kas palielina risku, ir pārmērīgs sāls daudzums uzturā, liekais ķermeņa svars, smēķēšana un alkohola lietošana. Atlikušie 5–10% gadījumu tiek klasificēti kā sekundārs augsts asinsspiediens, kas definēts kā paaugstināts asinsspiediens identificējama iemesla dēļ, piemēram, hroniska nieru slimība, nieru artēriju sašaurināšanās, endokrīnās sistēmas traucējumi vai kontracepcijas tablešu lietošana.
Vecupe (Abavas pieteka)
Attek no Abavas lejpus Vaskiem. Tek paralēli Abavai ziemeļu virzienā. Ietek Abavā pie Irlavas. Lielākā pieteka - Dārtsmuižas strauts. Vecupi šķērso valsts autoceļš V1452 (Džūkste–Irlava–Jaunsāti).
Santjago de Veragvasa
1903. gada 9. novembrī plkst. 15.30 pilsētā tika parakstīts akts par Panamas atdalīšanos no Kolumbijas.
Ekonomika
Pilsētas ekonomika balstās uz tirdzniecību, banku darbību, zemkopību un lopkopību. Tuvējos ciematos attīstīta podniecība un ādas apstrāde.
Arteriālā hipertensija
Baltā virsvalka hipertensija
Baltā virsvalka hipertensijai raksturīgs, ka ārsta vizītes laikā asinsspiediens ir augstāks nekā, kad mērīts ārpus apmeklējuma. Tās pamatā ir pacienta satraukums un reakcija uz neparastu situāciju. Neskatoties uz to, ir aizdomas, ka ar balto virsvalka hipertensiju slimojošajiem tomēr ir neliels risks orgānu bojājumiem un kardiovaskulāriem notikumiem nekā tiem, kuriem asinsspiediens ir normāls. Tiek rekomendēts baltā virsvalka hipertensijas diagnozi apstiprināt 3—6 mēnešu laikā un šos pacientus izmeklēt un regulāri arī mērīt asinsspiedienu.
Simptomi
Arteriālā hipertensija ilgstoši var pastāvēt bez simptomu izpaušanās.
Asinsspiediena mērīšana
Asinsspiedienu mēra ar speciāliem asinsspiediena mērītājiem - sfigmomanometriem. Ārstniecības iestādēs mūsdienās reti lieto dzīvsudraba asinsspiediena mērītājus, biežāk lieto pusautomātiskos auskultējamos vai oscilometriskos aparātus, kam jāatbilst standartiem un kas periodiski jākalibrē. Priekšroka ir manšetes augšdelma novietojumam. Ja mērijumos konstatēta liela asinsspiediena starpība (>10 mm Hg) starp rokām, kas norāda uz palielinātu risku, mērījumus novērtē rokā ar augstāku asinsspiedienu. Vienīgais paaugstināta asinsspiediena konstatēšanas veids — vairākkārtēja asinsspiediena mērīšana ilgstošākā laika posmā, jo epizodisku asinsspiediena paaugstināšanos var izraisīt ļoti daudz faktoru arī veselam cilvēkam.
Pirmo reizi konstatējot paaugstinātu asinsspiedienu, ir svarīga rūpīga izmeklēšana, lai noskaidrotu, kas to ir izraisījis.
Papildus izmeklējumi
Papildu izmeklējumi paaugstināta asinsspiediena diagnostikā:
Dzīvesveida mainīšana
Klīniskie pētījumi pierādījuši, ka dzīvesveida pārmaiņu ietekme uz asinsspiediena pazemināšanu var sniegt līdzīgu efektu kā medikamentozā monoterapija (tiek lietots viens preparāts, piemēram, tikai diurētiķis -tiazīds).
Pie dzīvesveida pārmaiņām, kas spēj laika gaitā pārliecinoši pazemināt asinsspiedienu, pieder:
Medikamentozā terapija
Tos var lietot gan monoterapijā, gan dažādās kombinācijās, atkarībā gan no hipertensijas līmeņa, gan papildus saslimšanām.
Pasaules hipertensijas diena
Pasaules hipertensijas diena tiek atzīmēta katru gadu 17. maijā.
Pasaules hipertensijas dienā Latvijā Veselības ministrija parasti vērš sabiedrības uzmanību uz paaugstināta asinsspiediena radītajām problēmām un sāls patēriņa samazināšanu uzturā.
Edgars Mākens
Edgars Mākens (dzimis Rīgā) ir latviešu mūziķis un komponists. Pazīstams kā grupas Gaujarts līderis, spēlē arī Ansamblī Manta.
Ir rakstījis mūziku Latvijas Nacionālajam teātrim, Latvijas Lelļu teātrim, Valmieras teātrim, "Dirty Deal Teatro" un Liepājas teātrim. Bijis viens no "umka.lv" vadītājiem.
2011. un 2014. gadā saņēmis Mūzikas ierakstu gada balvu. 2014. gadā saņēmis Spēlmaņu nakts balvu nominācijā "Gada mūzikas autors".
SMDC-ONE 1.1
SMDC-ONE 1.1, zināms arī kā Able, ir ASV militārais nanopavadonis eksperimentālu sakaru sistēmu testēšanai. Tas tika palaists 2012. gada septembrī ASV Armijas vajadzībām Space Test Program projekta ietvaros.
Pavadoņa masa ir aptuveni 4 kg un tas veidots CubeSat 3U formas standartā.
SMDC-ONE programmas uzdevumi ir:
Pers Lāgerkvists
Pers Fābians Lāgerkvists (sv; dzimis, miris ) bija zviedru rakstnieks.
Viņš rakstījis poēmas, lugas, romānus, stāstus un esejas. Viena no centrālajām tēmām viņa darbos bija labā un ļaunā jautājums. P. Lāgerkvists izmantoja reliģiozus motīvus un tēlus no kristīgās tradīcijas savos darbos, taču nesekoja baznīcas doktrīnām. 1951. gadā rakstnieks tika apbalvots ar Nobela prēmiju literatūrā.
Pīa Kramlinga
Pīa Kramlinga (sv; dzimusi Stokholmā) ir Zviedrijas starptautiskā lielmeistare šahā (GM, 1992).
Šahistes karjera
1978. gadā pirmo reizi startējusi starptautiskajā arēnā, kad Buenosairesā pārstāvējusi Zviedriju Pasaules šaha olimpiādē. 1980. gadu sākumā kļuvusi par vienu no spēcīgākajām šahistēm. 1982. gadā FIDE viņai piešķīra starptautiskās sieviešu lielmeistares nosaukumu (WGM), bet jau 1983. gadā Kramlinga izpildīja starptautisko vīriešu meistara normu (IM). Par panākumiem turnīros 1983. gadā kļuvusi par šaha Oskara aptaujas uzvarētāju. 1985. gadā pirmo reizi piedalījusies Pasaules šaha čempiones izcīņas cikla starpzonu turnīrā Havanā, kur ieņēmusi 3. vietu un iekļuvusi pretendentu turnīrā. 1986. gadā pretendentu turnīrā Malmē palikusi 4. vietā. Pretendentu turnīros vēl piedalījusies divas reizes: 1994. gadā Tilburgā ieņēmusi 3. vietu, 1997. gadā Groningenā palikusi 8. vietā. Piecas reizes piedalījusies Pasaules sieviešu šaha čempionātos pēc izslēgšanas sistēmas. Labākais panākums šajos turnīros bijis iekļūšana pusfinālā 2008. gadā Naļčikā, kur Kramlinga piekāpusies nākamajai Pasaules čempionei Aleksandrai Kosteņukai ar ½:1½.
Kopā ar Ungārijas šahisti Žužu Polgāru bijusi viena no pirmajām šahistēm, kas regulāri piedalījusies spēcīgos vīriešu turnīros. 1992. gadā Kramlinga kļuvusi par ceturto šahisti vēsturē, kurai FIDE piešķīrusi vīriešu starptautiskā lielmeistara nosaukumu (GM). 2000. un 2009. gadā izcīnījusi Zviedrijas vicečempiones nosaukumu vīriešu konkurencē, bet 2007. un 2011. gadā kļuvusi par Zviedrijas šaha čempionāta bronzas laureāti. 2003. un 2010. gadā uzvarējusi Eiropas šaha čempionātā sievietēm.
No 1978. līdz 2022. gadam četrpadsmit reizes pārstāvējusi Zviedrijas izlasi Pasaules šaha olimpiādēs, turklāt 4 reizes spēlējusi vīriešu izlases sastāvā (1990-1992, 1996, 2000). Individuālajā vērtējumā ieguvusi 8 medaļas: 3 zelta (1984, 1988, 2022 ), 3 sudraba (1978, 1982, 1984) un 2 bronzas (1988, 2016). No 1989. līdz 1997. gadam pārstāvējusi Zviedrijas vīriešu izlasi Eiropas komandu šaha čempionātā, un 1988. gadā izcīnījusi individuālo sudraba medaļu. 2005. gadā piedalījusies arī Eiropas sieviešu komandu čempionātā. 5 reizes (2007, 2008, 2010, 2012, 2013) uzvarējusi Eiropas klubu sieviešu komandu šaha čempionātos Monako komandas "CE de Monte Carlo" sastāvā.
2015. gadā Sočos Pasaules sieviešu šaha čempionātā pēc izslēgšanas sistēmas ceturtdaļfinālā uzvarēja Ukrainas lielmeistari Annu Muzičuku ar 3½:2½, bet pusfinālā zaudēja Krievijas lielmeistarei Natālijai Pogoņinai ar 1½:2½. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Kateržinu Ņemcovu, 2. kārtā uzvarējusi Elizabetu Pēcu, bet 3. kārtā zaudējusi Aleksandrai Kosteņukai.
2017. gada novembrī Rīgā šaha kluba "RTU/WASA" sastāvā uzvarējusi Latvijas komandu šaha čempionātā, uzrādot labāko individuālo rezultātu pie dāmu galdiņa.
2019. gada septembrī Skolkovā (Maskavas apgabals) palikusi 12. vietā FIDE sieviešu Grand Prix izcīņas posmā. 2020. gada martā Lozannā dalījusi 9.-10. vietu FIDE sieviešu Grand Prix izcīņas posmā.
2021. gada novembrī Rīgā ierindojusies 16. vietā 2021. gada "FIDE Chess.com Grand Swiss" turnīrā sievietēm.
Ethema Beja mošeja
Ethema Beja mošeja (sq) ir 18. gadsimtā celta mošeja, kas atrodas Albānijas galvaspilsētas Tirānas centrā. Komunisma režīma laikā Albānijā šī mošeja bija slēgta, to bez valdības atļaujas atkārtoti atvēra 1991. gadā. Mošejas ārsienu freskās ir attēloti vairāki islāma mākslā redzami reti motīvi - koki, ūdenskritumi un tilti.
Ekskursijas mošejā notiek katru dienu, bet ne lūgšanu laikā. Pirms ieiešanas mošejā obligāti ir jānovelk apavi.
Vēsture
Mošejas celtniecība tika uzsākta 1791. vai 1794. gadā Molla Bejas valdīšanas laikā un pabeigta 1819. vai 1821. gadā viņa dēla Ethema Beja laikā.
1991. gada 18. janvārī, neskatoties uz komunistiskās varas iestāžu pretestību, 10 000 cilvēku no jauna apmeklēja mošeju un tajā pacēla karogu. Šis notikums tiek uzskatīts par sākumpunktu Albānijas komunisma sabrukumam. Šis pasākums bija arī pavērsiena punkts reliģiskās brīvības atdzimšanai Albānijā.
Ukrainas neatkarības deklarācija (1918)
Ukrainas Centrālās Radas Ceturtais universāls (uk) jeb '''1918. gada Ukrainas neatkarības deklarācija''' ir valstisks politisks akts, ar kuru tika pasludināta Ukrainas Tautas Republikas pilnīga valstiskā neatkarība. To pieņēma Ukrainas Centrālās Radas apakšpadome Kijivā 1918. gada 22. janvārī (pēc vecā stila 9. janvārī). Tā izdošanas priekšvēstnesis bija Ukrainas Tautas Republikas miera sarunu sākums 1918. gada janvārī–februārī ar centrālajām lielvalstīm Brestļitovskā.
Dokumentā tika norādīts, ka "no šī brīža Ukrainas Tautas Republika kļūst par patstāvīgu, no neviena neatkarīgu, brīvu, suverēnu Ukrainas tautas valsti", un tika paziņots par vēlmi mierīgi sadzīvot ar visām kaimiņvalstīm, kurām nav tiesību iejaukties tās iekšējās lietās.
Ukrainas Centrālās Radas Ceturtais universāls skaidri definēja suverēnas valsts izveidi kā visu ukraiņu augstāko mērķi.
Starptautiskā atzīšana
Tajā pašā 1918. gada 22. janvārī (pēc vecā stila 9. janvārī) paziņoja, ka Lielbritānijas un Īrijas Apvienotā Karaliste atzīst Ukrainas Tautas Republiku. Kijivā ieradās bijušais Lielbritānijas Dienvidkrievijas ģenerālpadomes Odesā ģenerālpadomnieks Džons Piktons Begs (John Picton Bagge), kuru iecēla par pagaidu pilnvaroto lietvedi. Viņš tikās ar Ukrainas Ārlietu ģenerālsekretāru Oleksandru Šuļhinu (Олександр Шульгин).
Rasomons
"Rasomons" (ja) ir 1950. gada Japānas filma. Filmas režisors, scenārija līdzautors un montāžas režisors ir Akira Kurosava. Filmas kinooperators ir Kadzu Mijagava, galvenās lomas atveido Toširo Mifune, Matiko Kjo, Masajuki Mori un Takasi Simura. Filmas nosaukums un norises vieta ir aizgūti no Runoske Akutagavas īsā stāsta "Rasomons", bet tēli un sižets ir aizgūti no Akutagavas īsā stāsta 藪の中. Filmā pirmo reizi kino vēsturē attēlots viens notikums no dažādu varoņu skatu punkta. Japānā pirmizrāde norisinājās, savukārt Amerikas Savienoto Valstu kinoteātros ar angļu subtitriem to demonstrēt sāka no.
"Rasomons" veicināja Japānas kino atpazīstamību pasaulē. Filma ieguva vairākas starptautisku kinofestivālu balvas, tostarp Zelta lauvas balvu 1951. gada Venēcijas kinofestivālā, un Kinoakadēmijas goda balvu 24. Kinoakadēmijas balvas pasniegšanas ceremonijā, kā labākā filma svešvalodā starp 1951. gadā ASV izplatītajām filmām.
Sižets
Filmas darbība norisinās Japānā 11. gadsimtā. Zem pilsētas vārtu drupām no lietus slēpjas malkas cirtējs (Takasi Simura) un ceļojošais mūks (Minoru Tiaki), kas liecinājuši tiesā par samuraja Takehiro Kanadzavas (Masajuki Mori) slepkavību un viņa sievas Masako (Matiko Kjo) izvarošanu. Viņiem piebiedrojas garām ejošais zemnieks (Kidziro Veda), kuram viņi izstāsta šo stāstu. Gan mūks, gan malkas cirtējs ir izbrīnīti, cik ļoti atšķiras iesaistīto personu stāstu versijas. Parādītas četras stāsta versijas — noziedznieka, sievas, samuraja un malkas cirtēja.
Minimalisms
Kurosavas aizraušanās ar mēmo kino un laicīgo mākslu atspoguļojas filmas minimālismā. Tādēļ filmā ir tikai trīs darbības norises vietas: vārti, mežs un iekšpagalms. Mežs ir īsts, bet vārti un iekšpagalms ir dekorācijas. Filmas minimālisms tāpat ir saistīts ar filmas nelielo budžetu.
Operatora darbs
Operators Kadzuo Mijagava šajā filmā īstenoja dažas personīgās idejas. Piemēram, vienā filmas daļā viens pēc otra tiek parādīti trīs tuvplāni — noziedznieka, sievas un vīra, un pēc tam tie atkārtojas. Tas ir darīts, lai norādītu viņu attiecību dažādību. Filmā ir epizodes, kad filmēšanas kamera ir vērsta tieši pret sauli. Kurosava vēlējās izmantot dabīgo apgaismojumu, bet tas izrādījās par blāvu, tādēļ nolēma izmantot spoguļus, spožākas gaismas iegūšanai, kā rezultātā ieguva spožu saules gaismas staru kūli, kas lieliski izgaismoja varoņus. Vārtu ainā Kurosava vēlējās panākt, lai lietus būtu redzams ne tikai priekšplānā, bet arī kadra dziļumā, kur tas saplūda ar dekorāciju krāsu, tādēļ lietus mašīnās iepildīja tinti, kas padarīja lietu kontrastainu.
Mūzika
Mūziku filmai sarakstīja slavenais japāņu komponists Fumio Hajasaka. Speciāli filmai viņš izveidoja Morisa Ravēla "Bolero" japāņu versiju, kas skan epizodē, kad malkas cirtējs ienāk mežā un epizodē ar samuraju un viņa sievu.
Lietuvas pašvaldības
Pašvaldības (lietuviešu: savivaldybė, daudzskaitlī savivaldybės) ir Lietuvas otrā līmeņa administratīvais iedalījums. Lietuvā ir 60 pašvaldības. Visu pašvaldību nosaukumi ir sasaistīti ar to administratīvajiem centriem. Šāds iedalījums tika izveidots 1994. gadā un aizvietoja rajonus. Pirms 1994. gada Lietuva līdzīgi kā citas Padomju Savienības republikas dalījās rajonos (lietuviešu: rajonas).
Lietuvas pašpārvaldes var iedalīt trīs grupās:
Jaunpiebalgas novada ciemu uzskaitījums
Šajā uzskatījumā apkopoti Jaunpiebalgas novada ciemi pēc Latvijas Ģeotelpiskās informācijas aģentūras datubāzes. Jaunpiebalgas novads sastāv no Jaunpiebalgas un Zosēnu pagastiem. Pēc LĢIA datiem Jaunpiebalgas novada teritorijā atrodas 44 ciemi.
Buraks Jilmazs
Buraks Jilmazs (tr, dzimis ) ir turku futbolists, spēlē uzbrucēja pozīcijā. Pašlaik (2022) Jilmazs pārstāv Eredivisie komandu Fortuna Sittard un Turcijas futbola izlasi.
Turcijas futbola izlases sastāvā ir piedalījies 2016. un 2020. gada Eiropas čempionātā.
Sasniegumi
Beşiktaş
Trabzonspor
Galatasaray
Lille
Kārlis Robačs
Kārlis Robačs (de;, Klāgenfurte — , Klāgenfurte) bija Austrijas starptautiskais lielmeistars šahā (1961).
Biogrāfija
Ar šahu sācis nodarboties studiju gados Grācā, kur bijis biežs viesis vietējā šaha klubā. Ātri izvirzījies labāko Austrijas šahistu skaitā. 1960. gadā uzvarējis Austrijas šaha čempionātā. 1957. gadā FIDE viņam piešķirusi starptautiskā meistara nosaukumu (IM), bet 1961. gadā - starptautiskā lielmeistara nosaukumu (GM). Pārstāvējis Austrijas izlasi dažādos komandu čempionātos. Vienpadsmit reizes (1954-1956, 1960-1962, 1972-1980, 1992-1994) piedalījies Pasaules šaha olimpiādēs, no tām desmit reizes bijis savas komandas līderis. Lielāko panākumu guvis 1960. gadā, kad izcīnījis individuālo zelta medaļu pie 1. galdiņa, apsteidzot toreizējo Pasaules šaha čempionu Mihailu Tālu un nākamo Pasaules šaha čempionu Robertu Fišeru. Austrijas izlases sastāvā 1961. gadā uzvarējis Klāras Benediktas kausā. 1977. gadā izcīnījis zeltu gan komandu, gan individuālajā vērtējumā Viduseiropas šaha komandu kausā. 1992. gadā bijis Austrijas izlases līderis Eiropas komandu šaha čempionātā.
Pēc izglītības bijis botāniķis un visu mūžu nodarbojies ar orhideju šķirņu selekciju. Aprakstījis 21 jaunu orhideju taksonu. Par izciliem sasniegumiem botānikā saņēmis Austrijas federālā prezidenta apbalvojumu.
Miris pēc ilgstošas cīņas ar kuņģa un rīkles vēzi.
Jaunpiebalgas novada ciemu uzskaitījums
Uzskatījumā attēloti tikai tie ciemi, kas pašlaik pastāv vai ir daļēji izzuduši.
Jaunpiebalgas pagasts
Jaunpiebalgas pagasta centrs atrodas Jaunpiebalgā, kas ir arī novada centrs. Jaunpiebalgas pagastā atrodas 36 ciemi, no tiem 1 lielciems, 29 mazciemi un 6 skrajciemi.
Zosēnu pagasts
Zosēnu pagasta centrs atrodas Melnbāržos. Zosēnu pagastā atrodas 8 ciemi, no tiem 1 vidējciems, 5 mazciemi un 2 skrajciemi.
Prinča Kārļa Zeme
Ģeogrāfija
Prinča Kārļa Zeme ir 86 km gara un šaura, ziemeļu—dienvidu virzienā izstiepta sala arhipelāga rietumos, Forlannsunnets to atdala no Špicbergenas austrumos. Salas ziemeļu un vidusdaļa kalnaina, augstākā virsotne ir Monako kalns (1084 m vjl). Dienviddaļā 15 km garš līdzenums. Visu salas teritoriju un apkārtējo akvatoriju aizņem Forlannas nacionālais parks. Mīt valzirgi, roņi, daudzas putnu sugas.
Vēsture
Salu atklāja holandiešu jūrasbraucējs Villems Barencs 1596. gadā. 1610. gadā angļu pētnieks Džonass Pūls to nosauca par Blekpointa salu (Black Point Isle), bet kopš 1612. gada angļu vaļu zvejnieki to dēvēja tagadējā vārdā (Prince Charles' Foreland) par godu karaļa Džeimsa I dēlam Čārlzam, vēlākajam Anglijas un Skotijas karalim. Salas ziemeļu galā Fūlehūkena ragā angļi bija izbūvējuši īslaicīgu vaļu mednieku bāzi.
Gunārs Zemgals
Gunārs Zemgals (dzimis, miris ) bija latviešu scenogrāfs un mākslinieks.
Bijis latviešu gleznotāja Arvīda Spertāla audzēknis. 1956. gadā sācis strādāt Latvijas Nacionālajā teātrī, kur nostrādājis līdz par sava radošā mūža beigām. Nacionālajā teātrī bijis atbildīgs par māksliniecisko noformējumu pilsētas vai valsts pasākumiem, kuri notikuši teātrī. Tāpat Latvijas Mākslas akadēmijā vadījis scenogrāfijas meistardarbnīcu.
Ieguvis Spēlmaņu nakts balvu nominācijā "Labākais mākslinieks", kā arī balvu par mūža ieguldījumu. Uzņemts Latvijas Teātra Zelta fondā.
Jaunkantoris
Jaunkantoris ir ciems Viļakas novada Žīguru pagastā. Izvietojies pagasta dienvidrietumos 7 km no pagasta centra Žīguriem, 25 km no novada centra Viļakas un 248 km no Rīgas.
Apdzīvotā vieta izvietojusies nomaļus no valsts autoceļiem, Bolupes (šajā posmā saucas Pērdeja) krastos, uz rietumiem no Zodānu purva.
Barzovka
Barzovka ir ciems Silmalas pagastā, Rēzeknes novadā. Atrodas 226 km attālumā no Rīgas.
Apdzīvotā vieta atrodas pie vietējā autoceļa V570 (Malta_Silajāņi).
Viņķu grāvis
Viņķu grāvis ir Abavas kreisā krasta pieteka Tukuma novadā.
Tek austrumu virzienā. Ietek Abavā augšpus Irlavas. Lielākā pieteka - Dārtsmuižas strauts. Viņķu grāvi šķērso valsts autoceļš V1460 (Tāmas–Irlava).
Harijs Gerhards
Harijs Gerhards (dzimis, miris ) bija latviešu aktieris un režisors.
Mārvina istaba
"Mārvina istaba" (en) ir 1996. gada ASV drāma, kura ir balstīta uz Skota Makfersona tāda paša nosaukuma lugu. Filmas režisors ir Džerijs Zekss. Galvenās lomas atveido Leonardo Di Kaprio, Merila Strīpa, Daiena Kītone, Roberts De Niro, Hams Kronins, Gvena Verdona un Hals Skardino. Filmas pirmizrāde notika.
Leikēmijas slimniece pēc 20 gadu naida mēģina salabt ar savu māsu, lai iegūtu viņas kaulu smadzenes.
Bistrica (Ukraina)
Bistrica (uk) ir ciems Drohobičas rajona Ļvivas apgabalā Ukrainā.
Pēc 2001. gada tautas skaitīšanas iedzīvotāju skaits bija 425 cilvēki. Platība ir 0,553 km².
Mārtiņš Kossovičs
Mārtiņš Kossovičs (dzimis ) ir Latvijas politiķis un uzņēmējs. Viņš ir partijas "Progresīvie" un "Kustība Par!" Rīgas domes frakcijas vadītājs, partijas "Progresīvie" valdes loceklis, kā arī uzņēmumu īpašnieks briļļu un optikas nozarē.
Klements Gotvalds
Klements Gotvalds (dzimis, miris ) bija Čehoslovākijas politiskais līderis no 1948. līdz 1953. gadam.
Mārtiņš Kossovičs
Dzīvesgājums
1998. gadā pabeidzis Rīgas Juglas ģimnāziju.
Klements Gotvalds
Biogrāfija
1912. gadā iestājās Čehijas Sociāldemokrātiskajā partijā. Pirmā pasaules kara laikā bija gūstā Krievijā. 1921. gadā Čehoslovākijā bija viens no Čehoslovākijas Komunistiskās partijas dibinātājiem. 1927. gadā kļuva par partijas ģenerālsekretāru. No 1938. gada Minhenes vienošanās līdz Čehoslovākijas atjaunošanai - Maskavā.
Mārtiņš Kossovičs
Dzīvesgājums
M. Kossovičs kopā ar brāli Jāni Kossoviču vada optikas uzņēmumu grupu "Optic Guru", kurā ietilpst tādi zīmoli kā Manaslēcas.lv, Metropole un Outlet Optika.
Politiskā darbība
Bijis viens no biedrības "Progresīvie" dibinātājiem. Iepriekš kandidējis 2018. gada Saeimas vēlēšanās, bet netika ievēlēts.
Klements Gotvalds
Biogrāfija
Gotvalda vadībā valstī tika veikta nacionalizācija un kolektivizācija. Sekoja tīrīšanas valsts aparātā, kurās cieta arī komunisti. 1952. gada novembrī Prāgā notika paraugtiesa (Slanska process), kurā ar nāvessodu tika sodīti 11 komunisti - "trockistu - titoistu - cionistu līdzskrējēji". Gotvalds miris 1953. gada 14. martā dažas dienas pēc Josifa Staļina bērēm.
Mārtiņš Kossovičs
Politiskā darbība
2020.gadā kandidējis Rīgas domes ārkārtas vēlēšanās no "Attīstībai/Par!", "PROGRESĪVIE" kopsaraksta un ticis ievēlēts Rīgas domē, kur kļuvis par kopīgās frakcijas vadītāju.
Klements Gotvalds
Biogrāfija
Gotvalda ķermenis tika balzamēts un ievietots mauzolejā Prāgā pie Jana Žižkas pieminekļa. 1962. gadā ķermenis tika kremēts. Pēc komunisma kraha pelni tika apbedīti. No 1949. līdz 1990. gadam Zlīnas pilsētas nosaukums bija Gotvaldova, bet no 1976. līdz 1990. gadam par Gotvaldi bija nosaukta Zmijiva Ukrainā.
Heidelbergas pils
Heidelbergas pils (de) ir pils drupas, kas paceļas pār Heidelbergas pilsētu un Nekāras upi Kēnigštūla pakalna ziemeļu nogāzē. Līdz 17. gadsimtam pils bija Kūrpfalcas valdnieku rezidence.
Pils senākās struktūras celtas pirms 1214. gada. Pili 1693. gadā Augsburgas līgas karā nopostīja Luija XIV karaspēks un pēc tam tā atjaunota tikai daļēji. Pils vismaz divreiz (1537. un 1764. gadā) degusi zibens spēriena rezultātā. Pils pagrabā atrodas Heidelbergas muca - vīna muca 219 000 litru tilpumā.
Žīdu strauts
Žīdu strauts ir Abavas kreisā krasta pieteka Tukuma novadā.
Tek austrumu virzienā. Ietek Abavā lejpus Sātiem. Lielākā pieteka - Skrimbu strauts. Žīdu strautu trīsreiz šķērso valsts autoceļš P121 (Tukums—Kuldīga), kā arī V1452 (Džūkste–Irlava–Jaunsāti).
Tallinas "Norma"
Tallinas "Norma" (et) bija futbola klubs no Tallinas Igaunijā.
Klubs tika dibināts 1959. gadā, Igaunijas PSR čempionātā piedalījies 32 reizes (sacensību rekords), piecas reizes klubs kļuva par čempionu. Pēc valsts neatkarības atgūšanas "Norma" kļuva par pirmo divu Igaunijas Meistarlīgas sezonu čempionu (1992, 1993). pēc 1994.—1995. gada sezonas pazemināts uz 2. līgu, vēl pēc diviem gadiem — trešo līgu. Beidza pastāvēt pēc 1996.—1997. gada sezonas.
Peters Čerešņāks
Iepriekš spēlējis Slovākijas Ekstralīgas komandās HK Dukla Trenčín un HK Orange 20, Ontārio hokeja līgas komandā Pīterboro "Petes" un Čehijas Ekstralīgas komandā HC Vitkovice.
Slovākijas hokeja izlases sastāvā izcīnījis bronzas medaļu 2022. gada ziemas olimpiskajās spēlēs. Piedalījies arī 2014. un 2017. gada Pasaules čempionātā, kā arī 2018. gada ziemas olimpiskajās spēlēs.
Žagaņa
Žagaņa (pl, vēsturiski Zāgana (de)) ir pilsēta Polijas rietumos pie Bobras upes, Lubušas vojevodistes dienvidos. Pilsētā bāzējas Polijas armijas 11. tanku divīzija (11 Lubuska Dywizja Kawalerii Pancernej).
Vēsture
1274. gadā kļuva par Žagaņas hercogistes centru. Iesākumā hercogiste piederēja Pjastu dinastijas pārstāvjiem, līdz 15. gadsimta sākumā Žagaņas hercogiste tika pārdota Saksijas hercogam. 1549. gadā Saksijas kūrfirsts Žagaņu atdeva Bohēmijas karalim Ferdinandam I. Savukārt Ferdinands II 1627. gadā pilsētu piešķīra savam ģenerālim Albrehtam Vallenšteinam. Vēlāk pilsēta piederēja Lobkovicu dzimtai līdz 1742. gadā pēc Pirmā Silēzijas kara, pilsēta iekļāvās Prūsijas Karalistes sastāvā.
1786. gadā hercogisti iegādājās pēdējais Kurzemes hercogs Pēteris Bīrons. No 1843. gada līdz mūža galam pilī dzīvoja Pētera Bīrona meita Doroteja Bīrona, savulaik ietekmīgā Francijas politiķa Taleirāna mīļākā.
Vācu botāniķa Ādolfa Englera (Adolf Engler, 1844 – 1930) un poļu futbolista Lukaša Gargulas (Łukasz Garguła, 1981) dzimtā pilsēta.
Eiropas skābardis
Eiropas skābardis, pazīstams arī kā skābarde un parastais skābardis (la) ir bērzu dzimtas koku suga Eiropā. Latvijā sastopams Lejaskurzemes mežos, uzskata, ka no skābarža vārda kuršu valodā savulaik cēlies Grobiņas nosaukums. Neraugoties uz līdzīgo nosaukumu, skābarži un dižskābarži, kas sastopami arī Latvijas parkos, pieder dažādām dižskābaržu rindas dzimtām. Eiropas skābardis ir ierakstīts Latvijas Sarkanajā grāmatā 2. kategorijā.
Raksturojums
Skābardis ir līdz 25 m augsts koks ar pelēki baltu mizu, kas neveido krevi, bet dod gareniskas vīles, ar paskraju zarojumu, iegareni olveidīgām, krokotām, divkārt zāģzobotām, virsū koši zaļām, apakšā gaišākām lapām ar gala smaili, sakopotām pamīšus divās rindās, divmāju ziediem, ar augli riekstiņu, kam trīslēveraina seglapa vienā pusē.
Vsetīna
Vsetīna (cz) ir pilsēta Čehijā, Zlīnas apgabala Vsetīnas apriņķa centrs, Morāvijas Valahijas reģionā.
Vēsture
Rakstos pirmoreiz minēta 1308. gadā. 17. gadsimta pirmajā pusē pilsētu savā īpašumā ieguva Albrehts fon Vallenšteins. Pilsētas un apkārtnes iedzīvotāji tomēr ilgus gadus bruņotā cīņā pretojās kontrreformācijai. Ilgu laiku pilsēta atradās Hābsburgu impērijas sastāvā. No 19. gadsimta pilsēta attīstījās kā rūpniecības centrs. No 1918. gada — Čehoslovākijā. Kopš 1993. gada — Čehijā.
Zinātne
Pilsētas pievārtē atrodas 1950. gadā dibinātā Vsetīnas observatorija.
Cilvēki
Vsetīna ir futbolista Romana Hubnīka (Roman Hubník, 1984) un politiķa Mireka Topolāneka (Mirek Topolánek, 1956) dzimtā pilsēta. Vsetīnā dzimis arī Čehijas hokeja izlases spēlētājs Jakubs Štepāneks.
Sports
Pilsētā bāzēta hokeja komanda HK Vsetín, kas 20. gadsimta 90. gados sešas reizes izcīnīja Čehijas Ekstralīgas čempiones titulu, tādējādi kļūstot par titulētāko komandu līgas pastāvēšanas vēsturē. Finansiālu problēmu dēļ 2007.—08. gada sezonā komanda nespēlēja, taču kopš 2008. gada tā spēlē Čehijas trešajā spēcīgākajā hokeja līgā.
Nimfas un satīrs
Nimfas un satīrs (fr) ir franču gleznotāja Viljama Adolfa Bugro eļļas krāsas glezna, tapusi 1873. gadā.
"Nimfas un satīrs" bija izstādīta Parīzē 1873. gada Salona izstādē, kura atvērās 5. maijā, gadu pirms impresionisti atrādīja savu pirmo izstādi. Viens kritiķis to nosauca par "mūsu paaudzes lieliskāko gleznu". To 1873. gada 26. jūnijā par 35 000 frankiem iegādājās amerikāņu mākslas kolekcionārs un spekulants Džons Volfe un tā daudzus gadus atradās viņa privātmājā kopā ar citiem augstā stila franču akadēmiskajiem darbiem. To pārdeva izsolē 1888. gadā, un pēc tam līdz 1901. gadam glezna atradās bārā Hoffman House viesnīcā, Ņujorkā, līdz to nopirka un novietoja noliktavā, īpašniekam vēloties glabāt "aizskarošo" saturu nost no publikas acīm. 1942. gadā to iegādājās Roberts Stērlings Klārks, kurš to atrada glabātuvē. Glezna šobrīd atrodas Klārka mākslas institūtā Viljamstaunā, Masčūsetsā.
Saskaņā ar Klārka institūtu, gleznā "nimfu grupu mazgājoties slepenā dīķī ir pārsteidzis baudkārs satīrs. Dažas no nimfām ir iemukušas ēnā pa labi, citas, drosmīgākas par draudzenēm, cenšas atvēsināt satīru, velkot to aukstā ūdenī — viens no satīra nagiem jau ir ūdenī un viņš pretojas doties tālāk. Bugro darba metodes bija tradicionālas; viņš radīja vairākas skices un zīmējumus, izmantojot pozējošus modeļus sarežģītās savienotās pozās, sasaistot tos kopā šajā brīnišķīgi ritmiskajā kompozīcijā."
Hovanski
Hovanski (ru, pl) bija sena Lietuvas dižkunigaitijas un Krievijas caristes augstmaņu dzimta no 15. līdz 18. gadsimtam, kura Krievijā izsekojama līdz mūsdienām.
Vēsture
Dzimta cēlusies no Lietuvas dižkunigaiša Ģedimina mazmazdēla Patrikeja, kurš 1408. gadā lielkņaza Vasilija I valdīšanas laikā ieradās Maskavijā. Viņa mazdēlam Vasilijam Patrikejevam piederēja zemes īpašums Hovaņā (Ховань), no kā cēlies dzimtas nosaukums.
1883. gadā Modests Musorgskis par Hovansku vadīto 1682. gada strēļu dumpi uzrakstīja operu "Hovanščina" (Хованщина).
Jolanta Znotiņa
Jolanta Znotiņa (dzimusi Ventspilī) ir latviešu aktrise, drāmas pedagoģe un dizainere.
Biogrāfija
Dzimusi 1980. gada 21. janvārī Ventspilī. kopā ar vecākiem un pusbrāli bērnību pavadījusi lauku mājās Kurzemē. Bērnībā pēc antibiotiku lietošanas kļuva vājdzirdīga, tāpēc pamatizglītību ieguva Valmieras Vājdzirdīgo bērnu internātskolā 1999. gadā (tobrīd vājdzirdīgie apguva pamatizglītību 12 gados). 2002. gadā beigusi Rīgas Raiņa 8. (maiņu) vakara vidusskolu. 2005. gadā beigusi Rīgas Purvciema Amatu skolas tekstilizstrādājumu izgatavotājas specialitāti. 2007. gadā Amatu skolā ieguvusi tērpu stila speciālistes diplomu. 2011. gadā Čehijā absolvējusi Janāčeka Teātra mākslas un mūzikas augstskolas (Brno) nedzirdīgo drāmas audzināšanas nodaļu.
2011. gadā sākusi strādāt Raiņa 8. vakara maiņu vidusskolā par drāmas pedagoģi. Spēlēja Dailes teātra izrādē "Sabojātie", par sniegumu tajā tika nominēta 2012./2013. gada sezonas Spēlmaņu nakts balvai Gada debija skatuves mākslā.
Dergači
Dergači ir ciems Ņukšu pagastā, Ludzas novadā. Atrodas 277 km attālumā no Rīgas.
Apdzīvotā vieta atrodas pie autoceļa V525.
Ītans Ampadu
Ītans Ampadu (en, dzimis ) ir Velsas futbolists, spēlē aizsarga pozīcijā, Velsas futbola izlases dalībnieks. Kopš 2023. gada Ampadu pārstāv Anglijas čempionāta komandu Leeds United.
Sasniegumi
Chelsea
SMDC-ONE 1
SMDC-ONE 1 jeb SMDC-ONE, ir ASV militārais nanopavadonis eksperimentālu sakaru sistēmu testēšanai. Tas tika palaists 2010. gada decembrī ASV Armijas vajadzībām. Šis bija pirmais ASV Armijas pavadonis 50 gadu laikā (pēc 1960. gadā palaistā Courier 1B).
Pavadoņa masa ir aptuveni 4 kg un tas veidots CubeSat 3U formas standartā. Kosmisko aparātu izgatavojuši Miltec Hantsvilā, Pericle Communications Company Koloradospringsā un Clyde Space Limited Glāzgovā, Skotijā.
SMDC-ONE pirmā lidojuma galvenais uzdevums bija saņemt pakešdatus no uz zemes izvietotiem raidītājiem un pārraidīt tos uz zemes stacijām.
SMDC-ONE 1 tika palaists 15:43 UTC ar nesējraķeti Falcon 9 no Kanaveralas zemesraga Gaisa spēku stacijas. Tas bija sekundārā bezpilota kosmosa kuģa Dragon C1 pirmajā lidojumā kopā ar vēl 7 nanopavadoņiem QbX-2, Perseus 003, Perseus 001, QbX-1, Perseus 002, Perseus 000, Mayflower. Aptuveni 45 minūtes pēc starta SMDC-ONE tika izlaists no Falcon 9 otrās pakāpes nanopavadoņu palaišanas iekārtas.
SMDC-ONE iegāja atmosfēras blīvajos slāņos un sadega.
Paula Kalmara-Volfa
Biogrāfija
Dzimusi Austroungārijā, ebreju ģimenē. Pēc profesijas — drēbniece, Vīnē viņai piederējis savs neliels ateljē. Par laiku, kad pārcēlusies uz Vīni, un pirmo vīru, no kura viņa pieņēmusi uzvārdu Kalmara, nekas nav zināms.
Šahu iemācījusies spēlēt 1913. gada beigās, kad viņai bijis jau 33 gadi, no Žana Difrena grāmatas "Kleines Lehrbuch des Schachspiels" ("Mazā šaha spēles mācību grāmata"). Iestājusies Vīnes amatieru šaha klubā. Šaha spēles prasmē viņa pilnveidojusies pie Riharda Rēti un Henrika Volfa, kas 1925. gada beigās kļuvis par viņas vīru.
1924. gadā Itālijas pilsētā Merāno ieņēmusi piekto vietu neoficiālajā Eiropas sieviešu šaha čempionātā. Trīs reizes piedalījusies pasaules šaha čempiones nosaukuma izcīņas turnīros. 1927. gadā Londonā bijusi trešā aiz Veras Menčikas un Katarinas Beskovas, un divreiz otrā: 1930. gadā Hamburgā un 1931. gadā Prāgā (abas reizes aiz Veras Menčikas). Pēdējā turnīra laikā sūdzējusies par savu veselību hroniska diabēta dēļ, tomēr viņas nāve tūdaļ pēc turnīra bijis pārsteigums visai šaha pasaulei.
Pella
Pilsētas drupas mūsdienās atrodas Grieķijas ziemeļos Centrālās Maķedonijas perifērijā. Pirms Pellas par Maķedonijas galvaspilsētu kalpoja Aigi. Senatnē Pella bija ostas pilsēta pie Saloniku līča, mūsdienās tā atrodas apmēram 30 kilometrus iekšzemē. Pirmoreiz minēta Hērodota rakstos. 168. gadā pirms mūsu ēras to ieņēma romieši un tā pamazām zaudēja savu nozīmi. Arheoloģiskie izrakumi no 1915. gada. Saglabājušās mozaīkas.
Lenovo
Lenovo Group Ltd. ir Ķīnas starptautisks tehnoloģiju uzņēmums, kura vadība atrodas Pekinā, Ķīnā, un Morisvilā, ASV. Tas ražo un pārdod personālos datorus, planšetdatorus, viedtālruņus, darba stacijas, serverus, informācijas nesējus, Smart TV. Kopš 2013. gada Lenovo ir pasaulē vadošais personālo datoru pārdevējs pēc pārdoto vienību skaita. Produkti tiek pārdoti apmēram 160 valstīs. Uzņēmums tika dibināts 1984. gadā.
Jaunspārņi
Kopējās īpašības
Spārneņu spārni laika gaitā attīstījās un lielie, membrānveidīgie spārni, kādi ir raksturīgi senspārņiem, ne vienmēr kukainim bija izdevīgi. Nolaižoties uz zemes, atpūšoties, pārojoties un barojoties, lielie spārni kļuva arvien traucējošāki un piesaistīja ienaidnieku uzmanību, kā arī ar tiem kļuva apgrūtinoši manevrēt cauri meža biezokņiem. Ja spārni tika savainoti, ielauzti vai saburzīti, kukainim draudēja nāve. Būtu jāpiemin, ka mūsdienās dzīvojošie senspārņi - spāres un viendienītes - nenolaižas uz plakanas virsmas, pie kuras nevar pieķerties. To vienīgais līdzeklis, lai pārvietotos, ir spārni, kājas ir ļoti vārgas un derīgas tikai, lai pieķertos, ar tām nevar pārvietoties.